**РЕГЛАМЕНТ ЗА ПРОВЕЖДАНЕ НА**

**НАЦИОНАЛНО СЪСТЕЗАНИЕ ПО ТРАНСПОРТ И ЕНЕРГЕТИКА**

**ЗА ПРИЕМ В**

**СПЕЦИАЛНОСТ „ИКОНОМИКА НА ТРАНСПОРТА И ЕНЕРГЕТИКАТА” В УНСС**

**ЦЕЛИ НА СЪСТЕЗАНИЕТО**

**• засилване мотивацията на учениците от професионалните гимназии по икономика, транспорт и енергетика в страната за пълноценно усвояване на учебния материал по Икономика на транспорта и Икономика на енергетиката и нагласата за продължаващо и самостоятелно учене чрез стимулиране на състезателното начало;**

**• предоставяне на възможност за творческа изява на ученици със задълбочени знания и формирани практически умения в областта на Икономика на транспорта и енергетиката;**

**• осигуряване на плавен преход на учениците от средното във висшето училище чрез балансиране на изискванията на изхода и входа;**

**• развиване на сътрудничество между професионалните гимназии и УНСС.**

**Регламент и указания за участие в състезанието**

1. Състезанието е за разработване на проект за прием в ОКС „Бакалавър“, професионално направление „Икономика“, специалност „Икономика на транспорта и енергетиката“

2. В състезанието могат да участват ученици, завършващи средно образование през учебната 2024/2025 година (ученици в 12 клас).

3. На първенците от състезанието се признава оценка Отличен (6.00) за резултат от конкурсен изпит в УНСС за професионално направление „Икономика“, специалност „Икономика на транспорта и енергетиката“.

4. Участниците в състезанието разработват проект съгласно „Указания за разработване на проект по транспорт и енергетика“, приети от Ректорския съвет на УНСС.

5. Състезанието се провежда в два кръга. Подаването на разработени проекти за участие в първи кръг приключва на 28.03.2025 г. Подаването на разработени проекти за участие във втори кръг завършва на 30.05.2025 г.

6. Участието в първи кръг не изключва възможност за участие във втория.

7. Темите за разработване на проекти за участие в Национално състезание по транспорт и енергетика през 2024/2025 г. са:

* Мобилност и транспорт – настояще и бъдеще
* Транспорт и околна среда – нови решения и технологии за ограничаване на вредното въздействие на транспорта върху околната среда
* Нови технологии в транспорта и спедицията – предизвикателства и решения
* Градският транспорт на бъдещето
* Роля на енергетика за обществото
* Енергийна трансформация – проблеми и решения
* Най-перспективен възобновяем източник на енергия

8. Кандидатите избират една от посочените теми, по която разработват проект.

9. Проектът е теоретико-практическа разработка по избраната тема.

10. Разработените проекти се изпращат чрез попълнен формуляр на електронен адрес g.dimitrov@unwe.bg - за първият кръг до 28.03.2025 г., за вторият кръг до 30.05.2025 г.

11. Участниците в състезанието трябва да изпратят заедно с разработения проект  декларация, че завършват средното си образование през учебната 2024/2025 г. и да посочат училището, в което се обучават.

12. Оценяването на проектите се извършва от комисия по предложение на Катедрения съвет на катедра „Икономика на транспорта и енергетиката“, утвърдена от заместник-ректора по учебната дейност.

13. Комисията оценява всички изпратени проекти по следните критерии:

* Съответствие с изискванията за съдържание и структура на представения проект (20 т.)
	+ логическа последователност и структура на изложението, балансиране на отделните части- 5 т.;
	+ задълбоченост и пълнота при формулиране на обекта, предмета, целта и задачите в разработването на темата – 5 т.
	+ използване на подходящи изследователски методи – 5 т.
	+ стил и оформяне на проекта (терминология, стил на писане, текстообработка и оформяне на фигури и таблици) – 5 т.
* Съответствие между поставените цели на състезателния проект и получените резултати (20 т.)
	+ изводите следват пряко от изложението, формулирани са ясно, решават поставените в началото на изследването цели и задачи и водят до убедителна защита на поставената теза – 7 т.
	+ оригиналност, значимост и актуалност на темата – 7 т.
	+ задълбоченост и обоснованост на предложенията в проекта – 8 т.
* Използване на професионалната терминология, добър и ясен стил, обща езикова грамотност (20 т.)
	+ Правилно използване на професионалната терминология – 10 т.
	+ Ясен изказ и обща езикова грамотност – 10 т.

14. Комисията изготвя протокол за резултатите от оценяването и предложения за съставяне на предварителен списък на първенците в състезанието в срок до 11.04.2025 г. за участниците в първи тур и до 13.06.2025 г. – за участвалите във втори тур.

15. Резултатите от състезанието се публикуват на страницата на УНСС.

16. На първенците в състезанието се издава сертификат с резултата за признаване на оценка Отличен (6.00) за резултат от конкурсен изпит в УНСС за професионално направление „Икономика“, специалност „Икономика на транспорта и енергетиката“

17. Сертификатът се представя от кандидат-студента при подаване на документи за класиране в УНСС.

18. Включването в състезанието не ограничава възможностите за участие в предварителните и редовната кандидатстудентски кампании на УНСС.

19. Ако кандидатите желаят да кандидатстват и за други специалности, могат да участват в класирането по реда, установен от Правилника за прием на студенти в ОКС „Бакалавър” в УНСС.

20. По условията на Регламента за провеждане на Национално състезание по транспорт и енергетика и в съответствие с Правилник за приемане на студенти в ОКС „Бакалавър” в УНСС през учебната 2025/2026 г. нямат право да участват:

* Чуждестранни граждани от страни извън ЕС;
* Лица, които излежават присъди към началото на учебната година;
* Лица, които са студенти в същото или друго висше училище, ако не представят документ, че са се отписали.

20. Първенците в състезанието, на които е издаден сертификат, не се освобождават от такси при кандидатстване и от задължението да подадат документи за участие в класирането, към които прилагат получения сертификат с призната оценка Отличен (6) от кандидатстудентски изпит.